
       บันทึกรายงานการประชุมสภาองค์การบริหารส่วนตำบลกะหรอ
สมัยสามัญ  สมัยที่ 3    ครั้งที่ 3   ประจำปี  2558  
วันพุธที่  26  สิงหาคม   2558  เวลา 13.30 น.
ณ  ห้องประชุมสภาองค์การบริหารส่วนตำบลกะหรอ
.............................................................

ผู้มาประชุม
	     เลขที่
	         ชื่อ - สกุล
	       ตำแหน่ง
	       ลายมือชื่อ

	1.
	นายสานนท์  หีดเสน
	ประธานสภาฯ
	สานนท์    หีดเสน

	2.
	นายสุรศักดิ์  ศรีราเพ็ญ
	รองประธานสภาฯ
	สุรศักดิ์    ศรีราเพ็ญ

	3.
	นายสมพงค์  สามารถ
	ส.อบต. ม. 1
	สมพงค์   สามารถ

	4.
	นายเสรี  บุญยเกียรติ
	ส.อบต. ม. 1
	เสรี  บุญยเกียรติ

	5.
	นางวรรณพร  ทองมี
	ส.อบต. ม. 2
	วรรณพร  ทองมี

	6.
	นางวรรณา  คงแคล้วภัย
	ส.อบต. ม. 2
	วรรณา   คงแคล้วภัย

	7.
	นายไพศาล  สมจิตร
	ส.อบต.  ม. 3
	ไพศาล    สมจิตร

	8.
	นางสายชล  นิลกรรณ์
	ส.อบต. ม. 4
	สายชล    นิลกรรณ์

	9.
	นายเกษม  สุวรรณพะโยม
	ส.อบต. ม. 5
	เกษม  สุวรรณพะโยม

	10.
	นางสมศรี  แซ่ลิ่ม
	ส.อบต. ม. 6
	สมศรี   แซ่ลิ่ม

	11.
	นายมงคล  ทองคำ
	ส.อบต. ม. 7
	มงคล    ทองคำ

	12.
	นายประสิทธิ์  ภักดี
	ส.อบต. ม. 8
	ประสิทธิ์  ภักดี

	13.
	นางวัชรีวรรณ ช้างนิล
	ส.อบต. ม. 9
	วัชรีวรรณ ช้างนิล

	14.
	นายประจักษ์  ยิ้มปาน
	ส.อบต. ม. 9
	ประจักษ์  ยิ้มปาน

	15.
	นางสุชาดา ทองคงแก้ว
	เลขานุการสภาฯ
	สุชาดา ทองคงแก้ว


ผู้เข้าร่วมประชุม
	เลขที่
	ชื่อ - สกุล
	ตำแหน่ง
	ลายมือชื่อ

	1.
	นายมนัสพงค์  สุทธิเดช
	นายก อบต.
	มนัสพงค์  สุทธิเดช

	2.
	นายเมธี  เกิดลาภ
	รองนายก  อบต.
	เมธี  เกิดลาภ

	3.
	นายภานุ  อู่ทองคำ
	รอง นายก อบต.
	ภานุ  อู่ทองคำ

	4.
	นายอำนาจ  วันเพ็ญ
	เลขานุการนายก
	อำนาจ  วันเพ็ญ

	5.
	นายนพดล  สุทธิเดช
	กำนัน  ต.กะหรอ
	นพดล  สุทธิเดช

	6.
	นายประสิทธ์  ส้มแป้น
	ประชาคมหมู่  5
	ประสิทธ์   ส้มแป้น

	7.
	นายนิคม  สีขาว
	ประชาคม  หมู่ 3
	นิคม  สีขาว

	8.
	นายบงกช  คงยืน
	ประธานประชาคม หมู่6
	บงกช    คงยืน

	9.
	นายอำนวย   สุพรรณ
	ประธานประชาคม ม. 7
	อำนวย  สุพรรณ

	10.
	นางวรรณดี  ทิดทองแก้ว
	ประชาคม หมู่ 2
	วรรณดี  ทิดทองแก้ว

	11.
	นายไกรสร  ไพนุพงค์
	ผู้ใหญ่บ้าน หมู่ 7
	ไกรสร  ไพนุพงค์

	12.
	นายพรเทพ   เทพารักษ์
	ประชาคมหมู่ 8
	พรเทพ  เทพารักษ์

	13.
	นางบุหลัน  กุลภักดี
	ประชาคม  ม.9
	บุหลัน  กุลภักดี

	14.
	นายบุญธรรม  คงพันธ์
	ผู้ใหญ่บ้าน  หมู่  6
	บุญธรรม  คงพันธ์

	15.
	นายทนงค์  สามล
	ประชาคม  หมู่  4
	ทนงค์  สามล


ผู้ขาดประชุม
1.  นายชัยรัตน์  คล้ายพิมล   ส.อบต.หมู่  3
2.  นางสมคิด  เที่ยวแสวง    ส.อบต. หมู่  6

เริ่มประชุมเวลา 13.30
เรื่องก่อนระเบียบวาระการประชุม
	นางสุชาดา  ทองคงแก้ว
เลขานุการสภา อบต.กะหรอ
	เรียนท่านประธานสภาองค์การบริหารส่วนตำบลกะหรอ ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ    ท่านกำนัน  ท่านผู้ใหญ่บ้าน  ท่านประชาคมหมู่บ้าน  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ   สมัยที่ 3  ครั้งที่  3   ประจำปี  2558    ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน  15  ท่าน  ถือว่าครบองค์ประชุม  
ขอเรียนเชิญท่านประธานสภาองค์การบริหารส่วนตำบลกะหรอ ได้จุดธูป -  เทียน  บูชาพระรัตนตรัยต่อไป      เชิญค่ะ


	นายสานนท์  หีดเสน                 ประธานสภา อบต.กะหรอ
	(จุดธูป  - เทียน  บูชาพระรัตนตรัย)


	นางสุชาดา  ทองคงแก้ว
เลขานุการสภา อบต.กะหรอ
	 เรียนท่านประธานสภาองค์การบริหารส่วนตำบลกะหรอ  ก่อนการประชุม

สภาองค์การบริหารส่วนตำบลกะหรอ  ดิฉันขออ่านประกาศอำเภอนบพิตำ                 เรื่องขยายเวลาประชุมสภาองค์การบริหารส่วนตำบลกะหรอ  สมัยสามัญ 
สมัยที่  3  ประจำปี  2558  ด้วยสภาองค์การบริหารส่วนตำบลกะหรอ ได้ประกาศกำหนดสมัยประชุมสภาองค์การบริหารส่วนตำบลกะหรอ  สมัยสามัญ  สมัยที่  3  ประจำปี พ.ศ. 2558 มีกำหนด  15  วันตั้งแต่วันที่  3 สิงหาคม  2558  เป็นต้นไป  ซึ่งครบกำหนดเวลาการประชุมสภาองค์การบริหารส่วนตำบลกะหรอ สมัยสามัญ สมัยที่  3  ประจำปี  2558  ในวันที่  17  สิงหาคม  2558  แต่เนื่องจากสภาองค์การบริหารส่วนตำบลกะหรอ  มีความจำเป็นจะต้องพิจารณา ให้ความเห็นชอบร่างข้อบัญญัติงบประมาณรายจ่ายประจำปี  งบประมาณ พ.ศ. 2559  ซึ่งไม่สามารถพิจารณาให้ความเห็นชอบ ได้ทันภายในระยะเวลาที่กำหนด  ประธานสภาองค์การบริหารส่วนตำบลกะหรอจึงขออนุญาตขยายเวลาประชุมสภาองค์การบริหารส่วนตำบลกะหรอ  สมัยสามัญ  สมัยที่  3  ประจำปี 2558  ออกไปอีก  15  วัน
อำเภอนบพิตำ  พิจารณาแล้วอาศัยอำนาจตามความนัยมาตรา  53  แห่งพระราชบัญญัติสภาตำบลและองค์การบริหารส่วนตำบล พ.ศ. 2537
แก้ไขเพิ่มเติมถึง (ฉบับที่ 6)  พ.ศ.  2552  จึงอนุญาตให้ขยายเวลาประชุม
สภาองค์การบริหารส่วนตำบลกะหรอ  สมัยสามัญ  สมัยที่ 3  ประจำปี  2558  มีกำหนด  15  วัน  นับตั้งแต่วันที่  18  สิงหาคม  2558  เป็นต้นไป  จึงประกาศให้ทราบโดยทั่วกัน  ประกาศ ณ  วันที่  17  สิงหาคม  พ.ศ. 2558  ลงชื่อ นายศรัทธา  ทองคำ  นายอำเภอนบพิตำ  ในโอกาสนี้  ขอเรียนเชิญท่านประธานสภาองค์การบริหารส่วนตำบลกะหรอได้ดำเนินการประชุมตามระเบียบวาระต่อไป  เชิญค่ะ

	นายสานนท์  หีดเสน                 ประธานสภา อบต.กะหรอ
	ขอสวัสดีครับ   ทุกท่าน  คณะผู้บริหาร  สมาชิกผู้ทรงเกียรติ ท่านนายก   
ท่านกำนัน    ท่านผู้ใหญ่บ้าน  ท่านประชาคมหมู่บ้าน  และผู้เข้าร่วมประชุมทุกท่าน ครับ ตามที่ท่านเลขานุการสภาได้นำเรียน  แจ้งให้ทุกท่านได้รับทราบนะครับ   สำหรับวันนี้เป็นการประชุมสมัยสามัญ  สมัยที่ 3  ครั้งที่  3  ประจำปี 2558    ซึ่งทางสภาได้กำหนดไว้นะครับ    และครบกำหนดในวันที่  17  สิงหาคม  2558  แต่สภาองค์การบริหารส่วนตำบลกะหรอไม่สามารถพิจารณาให้ความเห็นชอบร่างข้อบัญญัติงบประมาณรายจ่าย  ประจำปีงบประมาณ  พ.ศ. 2559   ได้ทันภายในระยะเวลาที่กำหนด  จึงขอขยายเวลาประชุมสภาองค์การบริหารส่วนตำบลกะหรอ  สมัยสามัญ  สมัยที่  3  ประจำปี  2558  ออกไปอีก  15  วัน  ครับสำหรับวันนี้มีระเบียบวาระการประชุม  ดังนี้ครับ



	ระเบียบวาระที่ 1
	เรื่องที่ประธานแจ้งให้ที่ประชุมทราบ


	ระเบียบวาระที่  2
	เรื่องรับรองรายงานการประชุมสภาองค์การบริหารส่วนตำบลกะหรอ  สมัย
สามัญ   สมัยที่   3   ประจำปี  พ.ศ. 2558  ครั้งที่  2  เมื่อวันที่  17  สิงหาคม  2558



	ระเบียบวาระที่  3
	เรื่องเพื่อพิจารณา
พิจารณาร่างข้อบัญญัติองค์การบริหารส่วนตำบลกะหรอ  เรื่อง  ข้อบัญญัติงบประมาณรายจ่าย  ประจำปีงบประมาณ  พ.ศ. 2559  วาระ 2  และวาระ 3


	ระเบียบวาระที่  4
	เรื่องอื่น ๆ


	ระเบียบวาระที่ 1
	เรื่องที่ประธานแจ้งให้ที่ประชุมทราบ


	นายสานนท์  หีดเสน                 ประธานสภา อบต.กะหรอ
	-  ขอฝากทุกท่านนะครับ  ขอเรียนแจ้งให้ที่ประชุมได้รับทราบ ที่ นศ.002318/ว2131  ลงวันที่ 19  สิงหาคม  2558  เรื่องการตรวจเยี่ยมและมอบหมายนโยบายของนายอำเภอนบพิตำ  ตามที่กระทรวงมหาดไทยได้แต่งตั้งนายศรัทธา  ทองคำ  ผู้อำนวยการส่วนระบบการปกครองส่วนท้องถิ่น กรมปกครอง  มาดำรงตำแหน่งนายอำเภอนบพิตำ  ตั้งแต่วันที่  27  สิงหาคม  2558  ท่านนายอำเภอ จะมาพบปะ ตรวจเยี่ยมและมอบหน้าที่ในการปฏิบัติราชการ  สำหรับองค์การบริหารส่วนตำบลกะหรอ  ท่านจะมาพบปะ  วันที่  2  กันยายน  2558  เวลา  13.30  น.ขอแจ้งให้ที่ประชุมได้รับทราบนะครับ
-  ฝากประชาสัมพันธ์  การเปิดรับคำขอร้องจัดสรรเงินค่าอุปกรณ์ช่วยเหลือผู้พิการ อันเนื่องมาจากการประสบภัยที่เกิดจากดการใช้รถ ใช้ถนน  ประจำปีงบประมาณ พ.ศ. 2558  ระหว่างวันที่ 17  สิงหาคม  -  17  กันยายน  2558  ดังรายละเอียด ตามเอกสารที่ท่านได้รับนะครับ
-  ขอความร่วมมือซื้อสลากกาชาดการกุศล  งานประเพณีเทศกาลบุญสารทเดือนสิบ  และงานกาชาดจังหวัดนครศรีธรรมราช  ประจำปี  2558  ระหว่างวันที่  6-15  ตุลาคม  2558  


	ระเบียบวาระที่  2
	เรื่องรับรองรายงานการประชุมสภาองค์การบริหารส่วนตำบลกะหรอ  สมัย
สามัญ   สมัยที่   3   ประจำปี  พ.ศ. 2558  ครั้งที่  2  เมื่อวันที่  17  สิงหาคม  2558



	นายสานนท์  หีดเสน                 ประธานสภา อบต.กะหรอ
	ครับ สำหรับรายงานการประชุมทุกท่านได้รับไปแล้วนะครับ  ผมขอเวลาท่านสมาชิกดูรายละเอียดจากเอกสารประมาณ  5 นาทีเพื่อทำความเข้าใจนะครับ   เชิญครับ  ครับ  สมาชิกทุกท่านคงเข้าใจในเอกสารแล้วนะครับ  ไม่ทราบว่ามีสมาชิกท่านใด  ต้องการแก้ไข  เปลี่ยนแปลง  หรือ เพิ่มเติม  ข้อความใดบ้าง  เชิญได้ครับ มีหรือไม่ครับ  ถ้าไม่มีถือว่าที่ประชุมรับรองรายงานการประชุม  นะครับ


	มติที่ประชุม

	รับรองรายงานการประชุม


	ระเบียบวาระที่  3


	เรื่องเพื่อพิจารณา
พิจารณาร่างข้อบัญญัติองค์การบริหารส่วนตำบลกะหรอ  เรื่อง  ข้อบัญญัติงบประมาณรายจ่าย  ประจำปีงบประมาณ  พ.ศ. 2559  วาระ 2  และวาระ 3


	นายสานนท์  หีดเสน                 ประธานสภา อบต.กะหรอ
	เนื่องจากการประชุมสมัยสามัญ  สมัยที่  3  ครั้งที่ 2/ 2558  เมื่อวันที่ 17  สิงหาคม 2558  ได้พิจารณาร่างข้อบัญญัติงบประมาณรายจ่ายประจำปี  งบประมาณ พ.ศ. 2559  ในวาระที่ 1  ขั้นรับหลักการไปแล้วนั้น  และที่ประชุมได้คัดเลือกคณะกรรมการแปรญัตติ  เมื่อดำเนินการขั้นแปรญัตติแล้ว  ลำดับต่อไปกระผมขอดำเนินการประชุม  วาระที่  2  ขั้นแปรญัตติ  ขอเชิญเลขานุการสภาองค์การบริหารส่วนตำบลกะหรอ ชี้แจงระเบียบที่เกี่ยวข้อง  ขอเชิญครับ              


	นางสุชาดา  ทองคงแก้ว
เลขานุการสภา อบต.กะหรอ
	ระเบียบกระทรวงมหาดไทย  ว่าด้วยข้อบังคับการประชุมสภาท้องถิ่น
พ.ศ. 2547  ข้อ   49     ญัตติร่างข้อบัญญัติที่สภาท้องถิ่นลงมติรับหลักการแล้ว  ถ้าจะต้องส่งให้คณะกรรมการแปรญัตติพิจารณา  โดยละเอียดและที่ประชุมสภาท้องถิ่น จะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย
ภายในระยะเวลาที่เสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่น  ผู้ใดเห็นควรจะแก้ไข  เพิ่มเติมร่างข้อบัญญัติ  ก็ให้เสนอคำแปรญัตติล่วงหน้าเป็นหนังสือ   โดยให้แปรญัตติเป็นรายข้อ  และเสนอต่อประธานคณะกรรมการแปรญัตติในกรณีสมาชิกสภาท้องถิ่น  เป็นผู้แปรญัตติ  จะต้องมีสมาชิกสภาท้องถิ่นรับรอง
ข้อ 50  เมื่อคณะกรรมการแปรญัตติ ได้พิจารณาแล้วจะต้องเสนอร่าง
ข้อบัญญัตินั้นตามร่างเดิม  และตามที่มีการแก้ไขเพิ่มเติม  พร้อมทั้งรายงานและบันทึกความเห็นยื่นต่อประธานสภาท้องถิ่น  รายงานนั้นอย่างน้อยจะต้องระบุว่าได้มี   หรือไม่มีการแก้ไขเพิ่มเติม  ในตอนใดหรือข้อใดบ้าง  การแปรญัตติและมติของคณะกรรมการแปรญัตติ  เกี่ยวกับการแปรญัตตินั้นเป็นประเภทใด  การลงความเห็นของกรรมการแปรญัตติ  ตลอดจนกรสงวนคำแปรญัตติด้วย และให้ประธานสภาท้องถิ่น  ส่งรายงานนั้นแก่สมาชิกสภาท้องถิ่น  ไม่น้อยกว่ายี่สิบสี่ชั่วโมง  ก่อนวันประชุมพิจารณา  เว้นแต่กรณีต้องพิจารณาเป็นการด่วน
ให้คณะกรรมการแปรญัตติ  ไปร่วมประชุมสภาท้องถิ่นด้วย  เพื่อแถลง
ประกอบรายงาน  หรือชี้แจงข้อสงสัยต่าง ๆ เกี่ยวกับรายงานนั้น
ข้อ  51  ในการพิจารณาร่างข้อบัญญัติวาระที่   2  ให้ปรึกษาเรียง
ตามลำดับ  ข้อเฉพาะที่มีการ แปรญัตติ  หรือมีคณะกรรมการแปรญัตติ
แก้ไขเท่านั้น  เว้นแต่ที่ประชุมสภาท้องถิ่น  จะได้ลงมติเป็นอย่างอื่น
ข้อ  59  การแปรญัตติร่างข้อบัญญัติงบประมาณ  จะกระทำได้เฉพาะการ
ขอลดรายจ่าย   หรือขอลดจำนวนเงินที่ขออนุญาตจ่าย  และจะต้องมี
สมาชิกรับรอง  เช่นเดียวกับการเสนอญัตติ
ข้อ  60  ห้ามไม่ให้แปรญัตติรายจ่ายขึ้นใหม่  หรือเพิ่มเติมรายจ่าย  หรือ
เปลี่ยนแปลงความประสงค์  ของจำนวนเงินที่ขออนุญาตจ่าย  เว้นแต่จะได้
รับคำรับรองจากผู้บริหารท้องถิ่น  หรือคำแปรญัตตินั้น  ผู้บริหารท้องถิ่น 
เป็นผู้แปรญัตติ
ข้อ 61  ห้ามไม่ให้แปรญัตติในรายการและจำนวนเงิน  ซึ่งมีข้อผูกพัน 
อย่างใดอย่างหนึ่งดังต่อไปนี้
1. ดอกเบี้ยและเงินส่งใช้เงินต้นเงินกู้
2. รายจ่ายซึ่งเป็นจำนวนเงินที่ต้องจ่ายตามกฎหมาย
ดังที่กล่าวมานี้นะคะ  เป็นระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. 2547


	นายสานนท์  หีดเสน                 ประธานสภา อบต.กะหรอ
	ครับ  ท่านเลขานุการสภาฯ   อธิบายเรื่องวาระที่  2  ขั้นแปรญัตติ นะครับ
ตามที่สภา อบต.กะหรอ ได้มีการประชุม   วาระที่  1  รับหลักการแห่งร่าง
ข้อบัญญัติงบประมาณรายจ่าย  ประจำปี  2559  เมื่อ  17  สิงหาคม 
 2558  และมีมติให้ผู้บริหาร  สมาชิกสภา  อบต.กะหรอ  ได้เสนอคำแปร
ญัตติร่างข้อบัญญัติงบประมาณรายจ่าย  ประจำปี  2559    และสมาชิก
ทุกท่านเข้าใจระเบียบต่าง ๆที่เกี่ยวข้องแล้ว กระผมขอเชิญประธาน
กรรมการแปรญัตติแถลงประกอบรายงานการแปรญัตติ  ขอเชิญครับ


	นายสมพงค์  สามารถ
สมาชิก สภา อบต.กะหรอ
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  ท่าน
กำนัน ท่านผู้ใหญ่บ้านและผู้เข้าร่วมประชุมทุกท่าน  กระผมนายสมพงค์                  สามารถ  ส.อบต.หมู่ที่ 1    ซึ่งเป็นประธานคณะกรรมการแปรญัตติ  ขอแจ้งผลการประชุมของคณะกรรมการพิจารณาคำแปรญัตติร่างข้อบัญญัติงบประมาณรายจ่ายประจำปี  พ.ศ. 2559

ตามที่สภาองค์การบริหารส่วนตำบลกะหรอ  ได้มีการประชุมในวาระที่  1  รับหลักการร่างข้อบัญญัติงบประมาณรายจ่ายประจำปีงบประมาณ  พ.ศ. 2559  เมื่อวันที่  17  สิงหาคม  2558  และมีมติให้ผู้บริหาร   สมาชิกสภา  อบต.กะหรอ  ได้เสนอคำแปรญัตติร่างข้อบัญญัติงบประมาณรายจ่ายประจำปี  พ.ศ. 2559  ในวันที่  18 - 20  สิงหาคม  2558   เวลา  08.30  -  16.30  น.   และกำหนดประชุมคณะกรรมการพิจารณาคำแปรญัตติ  ในวันที่ 22     สิงหาคม  2558  นั้น  
คณะกรรมการแปรญัตติพิจารณาร่างข้อบัญญัติงบประมาณรายจ่ายประจำปีงบประมาณ  พ.ศ. 2559  ได้ประชุมคณะกรรมการแปรญัตติโดยมีคณะกรรมการรวม    5  ท่าน  คือ
1. นางวรรณพร           ทองมี              เลขานุการ

2. นายประสิทธิ์
          ภักดี
          รองประธาน
3. นายไพศาล
          สมจิตร

คณะกรรมการ
4. นางสมศรี
          แซ่ลิ่ม

คณะกรรมการ
 เมื่อวันที่  22  สิงหาคม  2558  เวลา  09.00 น.  ณ ห้องประชุมองค์การบริหารส่วนตำบลกะหรอ  ผลการประชุมของคณะกรรมการแปรญัตติ  ปรากฏว่า ไม่มีผู้ใดเสนอคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2558  แต่อย่างใด  และที่ประชุมคณะกรรมการแปรญัตติ   มีมติเห็นชอบให้เสนอตามร่างเดิม  เพื่อให้สภาองค์การบริหารส่วนตำบลกะหรอ  พิจารณาร่างข้อบัญญัติงบประมาณรายจ่ายประจำปี  พ.ศ. 2559  ในการประชุมองค์การบริหารส่วนตำบล
กะหรอ  ในวันที่  26 สิงหาคม  2558  คือวันนี้ครับ  ขอเสนอเห็นควรพิจารณาข้อบัญญัติงบประมาณรายจ่ายประจำปีงบประมาณ พ.ศ. 2559  ตามร่างเดิม  จึงเรียนมาเพื่อโปรดทราบ ครับ  


	นายสานนท์  หีดเสน                 ประธานสภา อบต.กะหรอ
	ครับ  ขอบคุณท่านประธานกรรมการแปรญัตติ  มากนะครับ 
ครับ ตามที่ประธานกรรมการแปรญัตติ  ได้แถลงผลการประชุมของ คณะกรรมการแปรญัตติ  ซึ่งมีมติเห็นชอบให้คงร่างเดิม  นั้น  สำหรับการ
ประชุมสภาองค์การบริหารส่วนตำบลกะหรอ ลำดับต่อไปผมจะขอมตินะครับ สมาชิกท่านใด เห็นด้วยให้คงร่างเดิม   โปรดยกมือครับ



	มติที่ประชุม
	เห็นด้วยให้คงร่างเดิม   
14
เสียง
ไม่เห็นด้วย
-
เสียง
งดออกเสียง
   1
เสียง


	
	วาระที่  3        ขั้นลงมติ


	นายสานนท์  หีดเสน                 ประธานสภา อบต.กะหรอ
	เมื่อที่ประชุม ได้พิจารณา  วาระที่  2  ขั้นแปรญัตติเรียบร้อยแล้ว  ลำดับ
ต่อไปผมจะให้ที่ประชุมพิจารณาในวาระที่  3  ขั้นลงมติ  ซึ่งจะไม่มีการอภิปราย  สมาชิกท่านใดเห็นชอบให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ.  2559  โปรดยกมือครับ


	มติที่ประชุม
	เห็นชอบให้ตราเป็นข้อบัญญัติ

14
เสียง
ไม่เห็นชอบ


  -
เสียง
งดออกเสียง


   1
เสียง  


	นายสานนท์  หีดเสน                 ประธานสภา อบต.กะหรอ
	ก็ถือว่าขั้นตอน  รายละเอียดตามระเบียบ  การใช้จ่ายงบประมาณ ประจำปี 
2559  ซึ่งสภาก็ได้ ทำหน้าที่เสร็จสิ้น ตามกระบวนการแล้วนะครับ ทั้ง  3 
วาระ  



	ระเบียบวาระที่   4  
	เรื่องอื่น ๆ


	นายประสิทธิ์  ภักดี
สมาชิกสภา อบต.กะหรอ
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
ท่านกำนัน ท่านผู้ใหญ่บ้านและผู้เข้าร่วมประชุมทุกท่าน  ผมนายประสิทธิ์
ภักดี  ส.อบต.หมู่  8   กรณีของหมู่ที่ 8  ไฟฟ้ามีใช้อยู่แล้ว  แต่บ้าน 10 
กว่าหลังคาเรือน  มีเสาไฟฟ้าอยู่ต้นเดียว  ซึ่งมีหม้อไฟอยู่  10  กว่าลูก  
พ่วงกับเสาไฟนั้นทั้งหมด  10   กว่าหลัง  ถ้าจะดำเนินการขยายเสาไฟ  ให้
เขาได้หรือไม่  เพราะตอนนี้มีถนนบุกเบิกใหม่  ซึ่งตั้งใจว่าจะเปลี่ยนเส้นทาง
การใช้ไฟฟ้าใหม่  โดยใช้ทางถนนบุกเบิกนั้น  ทางเก่าเจ้าของที่เขาไม่ให้ข้าม
เส้นทางของเขา  เลยติดขัดอยู่ที่เสาไฟฟ้าต้นนั้นต้นเดียว   10 กว่าลูก  ไม่รู้
ว่าจะดำเนินการได้หรือไม่  ฝากไว้ด้วยนะครับ  ขอบคุณครับ


	นายสานนท์  หีดเสน                 ประธานสภา อบต.กะหรอ
	ผมได้พูดคุยกับผู้การไฟฟ้า  ท่านบอกว่า กรณีที่มีไฟฟ้าใช้อยู่แล้วนั้น จะต้อง
มีเงินสมทบ  แต่กรณีของหมู่ที่ 8  ซึ่งมีถนนบุกเบิกใหม่  เดียวผมกับท่าน
นายก  จะไปปรึกษากับทางไฟฟ้าท่าศาลา  อีกครั้งหนึ่งนะครับว่าจะมีวิธีการ
ใดบ้างนะครับ  ไม่ทราบว่าสมาชิกท่านใด มีอะไรซักถามอีกบ้างครับ  ถ้าไม่มี
วันนี้ขอขอบคุณสมาชิกทุกท่าน  คณะผู้บริหาร  ท่านกำนัน   ท่านใหญ่บ้าน 
 และทุกท่านที่เข้าร่วมประชุม   และขอขอบคุณสมาชิกอีกครั้ง  สำหรับ
ข้อบัญญัติ  ซึ่งสมาชิกได้ทำหน้าที่   ได้อย่างเรียบร้อย   โดยไม่มีปัญหาอะไร 
 วันนี้ผมขอปิดการประชุมครับ   ขอบคุณครับ


ปิดการประชุม
เวลา   15.35   น.

               (นางสุชาดา  ทองคงแก้ว)


    (นายสานนท์  หีดเสน)
เลขานุการสภาองค์การบริหารส่วนตำบลกะหรอ     ประธานสภาองค์การบริหารส่วนตำบลกะหรอ
                     ผู้จดรายงานการประชุม


  ผู้รับรองรายงานการประชุม

     (นายเสรี   บุญยเกียรติ)                   (นายสมพงค์  สามารถ ) 
  (นางวรรณพร  ทองมี)      

   ประธานคณะกรรมการตรวจ
            คณะกรรมการตรวจ          คณะกรรมการตรวจ
        รายงานการประชุม

             รายงานการประชุม
     รายงานการประชุม

